**Գավառ համայնքի ղեկավար Գուրգեն Մարտիրոսյանի ուղերձը՝ ՀՀ անկախության օրվա առթիվ**

Հարգելի հայրենակիցներ.

ՀՀ անկախության տոնը ամենակարևոր տոներից է յուրաքանչյուրիս համար և ես ջերմորեն շնորհավորում եմ Ձեզ այս առիթով:

Հատկապես այս օրերին մենք էլ ավելի գնահատեցինք անկախության դերն ու խորհուրդը, մեր երկրի անկախությունը պահելու գինը:

Իմ խորհին խոնարհումը այն հայորդիներին, ովքեր կյանքեր նվիրեցին անկախության պահպանմանը և ջերմ բարեմաղթանքներս հայ զինվորներին, ովքեր այս պահին ևս պայքարում են հանուն անկախության, հանուն ազգային ինքնության ու հայրենի հողի պահպանման:

Նորից շնորհավորում եմ ձեզ ՀՀ անկախության տոնի առթիվ։ Հայ ժողովրդին ցանկանում եմ ուժ, կորով, տոկունություն, իսկ մեր երկրին՝ խաղաղություն ու սահմաններին անառիկություն։

***Գավառ համայնքի ղեկավար՝ Գուրգեն Երվանդի Մարտիրոսյան***